પૂજને પાસવર્ડ નાખ્યો. દિશાને કેમ એવુય લાગ્યું કે પાસવર્ડ પણ કદાચ “ડી” પરથી જ હતો. પણ જે હોય એ, આ બધું મગજમાંથી કાઢીને દિશા કામ કરવા લાગી. પૂજન એને કામ કરવા દઈને પાછળ બેડ પર આડો પડ્યો. દિશાને કામ કરતા કરતા સોંગ્સ સાંભળવાની આદત હતી. એણે યુટ્યુબ ઓપન કરીને ધીમા અવાજે “હિટ્સ ઓફ અરિજિતસિંગ” શરુ કર્યું.કર્મની કઠણાઈ કે પ્લે કરતા જ પહેલું સોંગ વાગ્યું “અચ્છા ચાલતા હું દુઆઓ મેં યાદ રખના”. અરિજિતસિંગ એ હજુ એક લાઈન જ ગાઈ હતી કે પૂજન સફાળો ઉભો થઈને બોલ્યો ”CAN YOU PLEASE CHANGE THE SONG DISHA”? દિશા પરિસ્થિતિ સમજીને નેક્સ્ટ કરીને એનું કામ કરવા લાગી. એજ ફિલ્મ નું બીજું સોંગ બેકગ્રાઉન્ડમાં ચાલી રહ્યું હતું, “એ દિલ હૈ મુશ્કિલ”. બધું જ સરળ રીતે ચાલી રહ્યું હતું કે અચાનક જ દિશા ફ્રસ્ટ્રેટ થઈને બોલી ”શીટ્ટ યાર, આ પીડીએફ કેમનું થશે? મારે હમણાં જ આ સ્ટોરી મોકલવાની છે”. થયું એવું હતું કે દિશા એના ઘરે માઈક્રોસોફ્ટ વર્ડ-૨૦૧૬માં કામ કરે છે અને અહિયાં વર્ડ-૨૦૦૮માં કામ કરવું પડી રહ્યું છે. વર્ડ-૨૦૧૬માં વર્ડફાઈલને SAVE AS કરીને પીડીએફ બનાવી શકાય પણ અહીં વર્ડ-૨૦૦૮માં એવો કોઈ ઓપ્શન નથી.આખી વાર્તા લખીને દિશાને આ જ નહોતું આવડી રહ્યું.